Karamel gant amann sall

Karamel gant amann sall a zo graet diwar sukr karamelet, amann sall ha dienn-fresk.. Lakaat a c'haller anezhañ e kalz dibennoù-pred : krampouezh, diennoù skorn, gwastilli... An elfenn dibar-mañ eus ar c'hoñfiserezh breizhat en deus gounezet kalonoù ar begoù fin er bed a-bezh.

Displeget eo berzh ar c'haramel amann sall gant ar skiant : abalamour da sistem ar garedon empenn an dud.

 Istor 
N'ouzer ket pegoulz ha gant piv e voe ijinet, met un nebeud pazennoù a c'haller menegiñ e istor al lipouzerezh-se.

Kozh-Noe eo ar c'haramel. Ar ger a zeu moarvat eus al latin diwezhat calamellus 'sukr korz', ur stumm berr eus calamus 'korz, raoskl', hag a zeu eus an henc'hresianeg κάλαμος. 

Ar c'haramel gant amann sall zo kalz nevesoc'h, ha ganet kammed-ha-kammed :
 er bloavezhioù 1860 e voe krouet ar c'houign-amann gant amann sall ha sukr karamelet e Douarnenez
 e dibenn an XIX kantved e vez gwerzhet "caramollet" e Breizh (Sant-Brieg, Dinan...),NINICHES DE QUIBERON, SUCETTES ARTISANALES AUX FRUITS ET CARAMELS war lec'hienn roidebretagne.comn, lennet d'an 9 a viz Kerzu 2025., ur madig dre karamel gant amann sall aet da get hiziv.
 adalek 1906 e vez gwerzhet an "Niniche", madigoù chokolad ha karamel blot dre amann (dous) e Bourdel. Raymond Audebert, ur paotr eus Royan (Bro-Vourdel), a ijin an niniche e stumm ur sunig. E 1946 e ya d'en em staliañ e Kiberen ha reiñ a ra lañs d'ur sunig graet gant chokolad ha karamel gant amann sall ar wech-mañ. Ganet eo niniche Kiberen. E saloñs ar c'hoñfiserezh e Pariz e ya priz "gwellañ madig Frañs" gantiLa Maison d’Armorine : l’art de la confiserie bretonne depuis 1946 war bienmanger.com, lennet d'an 9 a viz Kerzu 2025..
 er bloavezhioù 1950 eo krouet ar salidou e ledenez Kiberen, un toaz da ledañ dre garamel gant amann sall..

 e dibenn ar bloavezhioù 1970 e kresk brud ar c'haramel gant amann sall pa eo krouet ur madig karamel dre amann sall ha kraoñ-kalvez gant ar mestr chokoladour ha "karamelour" Henri Le Roux e Pont-'n-Abad. Ar pezh zo nevez eo en em vir gwelloc'h karamel amann sall ar Bigoudenad.Brian Edwards, "Salted Caramel—that ubiquitous flavour which is actually only as old as Star Wars", Daily Mirror, 25 a viz C'hwevrer 2015. Berzh bras a ra e Pariz, ha kalz prizioù a ya gantañ, en o zouez "gwellañ madig Frañs" e Saloñs etrebroadel ar c'honfiserezh" e Pariz e 1980.....
 e dibenn ar bloavezhioù 1990 e krog ar c'heginer parizian Pierre Hermé da lakaat kamarel amann sall en e vakaroñsoù. Adalek 2000 e krog ar mistri keginerien da lakaat holen en o meuzioù kamarel ha chokolad. E 2008 e tizh an dud voutin rak gwerzhet eo gant embregerzhioù bras evel Häagen-Dazs ha Starbucks.How Caramel Developed a Taste for Salt gant Kim Severson e The New York Times, 30 a viz Kerzu 2008, lennet d'an 9 a viz Kerzu 2026.
 estreget en dibennoù-pred eo lakaet karamel gant amann sall er chokolad tomm da skouer, pe likorioù ha traoù kreñv evel vodka.

 Penaos ha gant petra debriñ karamel gant amann sall 
E stumm madigoù, toaz da ledañ, karamel liñvel e c'hall bezañ ar c'haramel gant amann sall. Klotañ a ra gant kalz rekipeoù eus ar bed : koñfiserezh, pastezerezh, krampouezh, galfrez, brioch, dienn-skorn, gelato, sundae, pancake, crumble.... ha produioù an ijinerezh boued..

 Rekipe 
Lakaat sukr da deuziñ ha da garameliñ en ur gastellodenn gant amann sall ha dour. Ouzhpennañ dienn-fresk liñvel, meskañ ha poazhañ c'hoazh un nebeud munutennoù hervez ar fetister dereat.....

 Gwelet ivez 
 Pennadoù kar 

 karamel
 keginerezh Breizh
 pastezerezh
 koñfiserezh

 Liamm diavaez 
  [video] « Recette de caramel au beurre salé » war YouTube

 Daveoù 

Rummad:Koñfiserezh
Rummad:Dibennoù-pred
Rummad:Pastezerezh
Rummad:Karamel
Rummad:Keginerezh Breizh